Qator xorijiy mamlakatlar va xalqaro tashkilotlar rahbarlari Islom Karimovni Ramazon hayiti bilan qutladi

Muborak Ramazon hayiti munosabati bilan O‘zbekiston Respublikasi Prezidenti Islom Karimov nomiga xorijiy mamlakatlar va xalqaro tashkilotlar rahbarlari nomidan samimiy qutlovlar kelmoqda. Ularda davlat rahbariga mustahkam sog‘liq, muvaffaqiyatlar, O‘zbekiston xalqiga tinchlik-xotirjamlik, ravnaq va farovonlik tilab, ezgu istaklar bildirilgan, deb xabar beradi O‘zA.

Jumladan:
Kuvayt Davlati Amiri Shayx Saboh al-Ahmad al-Jobir as-Saboh;
Birlashgan Arab Amirliklari Prezidenti Shayx Xalifa bin Zoid Ol Nahayon;
Birlashgan Arab Amirliklari Vitse-prezidenti, Bosh vaziri, Dubay Amirligi hokimi Shayx Muhammad bin Roshid Ol Maktum;
Birlashgan Arab Amirliklari Bosh qo‘mondoni o‘rinbosari, Abu Dabi Amirligi valiahdi Shayx Muhammad bin Zoid Ol Nahayon;
Birlashgan Arab Amirliklari Bosh vaziri o‘rinbosari, ichki ishlar vaziri Shayx Sayf bin Zoid Ol Nahayon;
Turkiya Respublikasi Prezidenti Rajab Toyyib Erdo‘g‘on;
Turkmaniston Prezidenti Gurbanguli Berdimuhamedov;
Tojikiston Respublikasi Prezidenti Emomali Rahmon;
Afg‘oniston Islom Respublikasi Prezidenti Muhammad Ashraf G‘ani;
Bangladesh Xalq Respublikasi Prezidenti Abdul Hamid;
Singapur Respublikasi Prezidenti Toni Tan Keng Yam;
Singapur Respublikasi Bosh vaziri Li Syan Lun;
Islom hamkorligi tashkiloti Bosh kotibi Iyad bin Amin Madaniy o‘z tabriklarini yo‘llagan.
Qutlovlar kelishi davom etmoqda, deb aniqlik kiritadi agentlik.